PMIndiaData/PMIndiaSum huggingface dataset:
وزیراعظم نریندر مودی 17 دسمبر کو کل ہند میئرس کانفرنس کاافتتاح کریں گے

وزیراعظم جناب نریندرمودی اترپردیش کے بنارس میں کل ہند میئرس کانفرنس کا افتتاح کریں گے اور کانفرنس سے خطاب کریں گے، اس کا اہتمام شہری ترقی کے محکمہ کی طرف سے کیا جارہا ہے۔ وزیراعظم ویڈیو کانفرنسنگ کے ذریعہ 17 دسمبر 2021 کو صبح ساڑھے دس بجے میئرس کانفرنس کاافتتاح کریں گے۔ ملک بھر کی مختلف ریاستوں کے میئر اس کانفرنس میں شرکت کریں گے۔ کانفرنس کا موضوع ہے ‘نیواربن انڈیا’’۔ وزیراعظم جناب نریندر مودی کی مسلسل کوشش رہی ہے کہ شہری علاقوں میں زندگی کے رہن سہن کو آسان بنایا جائے اور حکومت نے سہولتوں کی کمی اور خراب شہری بنیادی ڈھانچے کے مسائل کو دور کرنے کے لئے کئی اسکیمیں اوراقدامات کاآغاز کیا ہے۔ ان کوششوں کی خاص توجہ اترپردیش کی ریاست رہی ہے جس نے گزشتہ 5 سالوں میں شہری علاقوں میں زبردست ترقی اور نمایاں تبدیلی دیکھی ہے۔ 17 سے 19 دسمبر کو ایک نمائش کابھی اہتمام کیا جارہا ہے جس میں بھارت سرکاراوراترپردیش حکومت کی شہری ترقی کےشعبوں میں اہم حصولیابیوں کو نمایاں کیا جائے گا۔ اترپردیش کے وزیراعلیٰ اور مکانات اورشہری امور کے مرکزی وزیراس موقع پرموجود رہیں گے۔ ش ح۔ح ا ۔ف ر
وزیر اعظم کل وارانسی میں رِنگ روڈ اور بابت پور ایر پورٹ کا افتتاح کریں گے

نئی دہلی۔ 11 نومبر وزیر اعظم نریندر مودی وارانسی میں 12 نومبر 2018 کو 34 کلو میٹر طویل اور 1571.95 کروڑ روپے کی لاگت سے تعمیر کیے گئے دو اہم قومی شاہراہوں کو قوم کے نام منسوب کریں گے ۔ ان کے ہمراہ اتر پردیش کے گورنر جناب رام نائک ، روڈ ٹرانسپورٹ و قومی شاہراہوں ، جہاز رانی ، آبی وسائل ، دریا ؤں کی ترقی اور گنگا کے احیاء کے مرکزی وزیر جناب نتن گڈکری اور اتر پردیش کے وزیر اعلی جناب یوگی آدتیہ ناتھ بھی ہوں گے ۔ اس تقریب کا انعقاد وارانسی ، اتر پردیش میں واقع تیراہا ، ہر دووا رِنگ روڈ پر سہ پہر ہوگا ۔ 16.55 کلو میٹر طویل وارانسی رِنگ روڈ کا پہلا مرحلہ 759.36 کروڑ روپے کی لاگت سے مکمل ہوا ہے جبکہ قومی شاہراہ -56 پر 17.25 کلو میٹر بابت پور –وارانسی روڈ کی تعمیر اور چار راہداریوں کے کام میں 812.59 کروڑ روپے کی لاگت آئی۔ بابت پور ایر پورٹ شاہراہ وارانی کو ایر پورٹ سے جوڑےگی اور جونپور، سلطانپور اور لکھنؤ تک جائے گی۔ ہرہوامیں ایک فلائی اوور ترنا میں ایک آر او بی والی اس سڑک سے وارانسی سے ایر پورٹ تک سفر کرنے کے وقت میں کمی آئے گی۔ اس سے وارانسی کے لوگوں، سیاحوں اور شہر آنے والے زائرین کو بڑی راحت ملے گی۔ دو آر او بی اور ایک فلائی اوور والی یہ رِنگ روڈ قومی شاہراہ 59 (لکھنؤتا وارانسی)، قومی شاہراہ 233 (اعظم گڑھ تا وارانسی)، قومی شاہراہ 29 (گورکھپور تا وارانسی) اور ایودھیا –وارانسی شاہراہوں پر آمد و رفت اور وارانسی سے گزرنے کی سہولیات فراہم کرے گی۔ اس سے شہر میں آمدورفت سے ہونے والی بھیڑ میں کمی آئے گی۔ اس سے سفر کے وقت ، ایندھن کے استعمال ، علاقےکی آلودگی میں میں بھی کمی آئے گی۔ یہ رِنگ روڈ سے بودھ مت کے زائرین کے ایک اہم مقام سارناتھ تک جانے والوں کو آسانی ہوگی ۔ مذکورہ منصوبوں سے روزگار کے مواقع ، چھوٹی اور درمیانہ صنعتوں کی ترقی میں اضافہ ہوگا اور علاقے میں اقتصادی ترقی کو فروغ حاصل ہوگا۔ فی الحال 63.885 کروڑ روپے کی لاگت سے بننے والی 2833 کلو میٹر طویل قومی شاہراہوں کے منصوبے مشرقی اتر پردیش کے دیگر مقامات کو وارانسی سے جوڑنے کے لیے نفاذ کے مرحلے میں ہیں۔ وزیر اعظم وارانسی میں گنگا ندی کے کنارے آبی گزرگاہوں کے ٹرمینل کو بھی قوم کے نام وقف کریں گے۔ اِن لینڈ واٹر ویز اتھاریٹی آف انڈیا کے عالمی بینک کے تعاون سے آبی گزرگاہوں کی ترقی کے منصوبے کے طور پر این ڈبلیو-1 (گنگا ندی) پر تعمیر کیے جارہے چار ملٹی ماڈل ٹرمینل میں سے یہ پہلا ٹرمینل ہے ۔ تین دیگر ٹرمینل صاحب گنج، ہلدیا اور غازی پور میں زیر تعمیر ہیں۔ اس منصوبے سے گنگا ندی میں 1500-2000 ڈی ڈبلیو ٹی صلاحیت والے جہازوں کی تجارتی سمت شناسی میں مدد ملے گی ۔ وزیر اعظم آبی گزرگاہوں کے جہاز پر بھیجی گئی ملک کی پہلی (آزادی کے بعد) کنٹینر کھیپ کو بھی وصول کریں گے۔ اس کھیپ میں پیپسیکو کمپنی کے کھانے اور پینے کے سامان شامل ہیں، جو اکتوبر کے آخری ہفتے میں کولکتہ سے روانہ ہو ا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را(
مرکزی کابینہ نے انسٹی ٹیوٹ آف چارٹرڈ اکاؤنٹنٹس آف انڈیا (آئی سی اے آئی) اور نیدرلینڈ کے ویرنیگنگ وین رجسٹرکنٹرولرس (وی آر سی) کے درمیان مفاہمت نامے کو منظوری دی

نئی دہلی:25 نومبر، 2020: وزیراعظم جناب نریندر مودی کی صدارت میں مرکزی کابینہ نے انسٹی ٹیوٹ آف چارٹرڈ اکاؤنٹنٹس آف انڈیا (آئی سی اے آئی) اور ویرنیگنگ وین رجسٹر کنٹرولرس (وی آر سی)، نیدر لینڈ کے درمیان مفاہمت نامے دستخط کیے جانے کو منظوری دی ہے۔ اس مفاہمت نامے سے ہندوستان اور نیدرلینڈ کےدرمیان اکاؤنٹنگ مالیاتی اور آڈٹ نالج کی بنیادکی ترقی اور استحکام میں مدد ملے گی۔ نفاذ کی حکمت عملی اور اہداف: آئی سی اے آئی اور وی آر سی نیدرلینڈر میں تکنیکی پروگرام، سمینار اور کانفرنس منعقد کرنے کے لئے ملکر کام کریں گے۔ رکن بندوبست، پیشہ ورانہ اخلاقیات، ٹیکنیکل ریسرچ، پیشہ ورانہ تعلیم کو جاری رکھنے، پیشہ ورانہ اکاؤنٹنسی ٹریننگ، ایجوکیشن اور امتحانات کے ساتھ ساتھ اکاؤنٹنسی پیشے کی ادارہ جاتی صلاحیت سازی کے شعبوں میں ممکنہ اشتراک وتعاون کریں گے۔ نیدرلینڈ میں دونوں ادارے، اکاؤنٹنگ، فائنانس، انفارمیشن ٹیکنالوجی اور آڈٹ کے شعبے میں مختصر مدتی پیشہ ورانہ کورسزکی پیشکش کریں گے۔ طلباء اور اساتذہ کے تبادلہ پروگراموں کی شکل میں امکانات پر تبادلہ خیال کریں گے۔ ہندوستان نیدرلینڈ اور بین الاقوامی سطح پر دستیاب اکاؤنٹنسی پیشے سے متعلق معلومات کا ضرورت پڑنے پر باہمی تبادلہ کریں گے۔ فوائد: دونوں ملکوں کے اعلیٰ ترین اداروں کے درمیان اشتراک سے ہندوستان کے چارٹرڈ اکاؤنٹنٹوں کیلئے روزگار کے مزید مواقع پیدا کرنے میں مدد ملے گی اور ہندوستان میں وہاں سے بھیجی گئی زیادہ رقم آئے گی۔ اثرات: آئی سی اے آئی کے یوروپی علاقے میں 1500 سے زیادہ اور نیدرلینڈ میں تقریباً 80 اراکین ہیں۔ وی آر سی کو تعاون دینے کیلئے ہوئے مفاہمت نامے سے علاقے کے اے سی اے آئی اراکین کو فائدہ ملے گا اور نیدرلینڈ میں آئی سی اے آئی اراکین کو زیادہ پیشہ ور مواقع حاصل ہوں گے۔ پس منظر: دی انسٹی ٹیوٹ آف چارٹرڈاکاؤنٹنٹس آف انڈیا ہندوستان میں چارٹرڈ اکاؤنٹنٹس پیشے کے ضابطوں کے لئے چارٹرڈ اکاؤنٹنٹس ایکٹ 1949 کے تحت قانونی ادارہ ہے۔ ویرنیگنگ وین رجسٹر کنٹرولرس (وی آر سی) کا قیام 1988 میں ہوا تھا اور یہ رضاکارانہ پیشہ ور ادارہ ہے۔ اس کے اراکین مینجمنٹ اکاؤنٹنگ، فائنانشیل اکاؤنٹنگ، مربوط رپورٹنگ، اسٹریٹیجک کنٹرول، رسک مینجمنٹ اور کارپوریٹ گورننس میں اپنی خدمات دیتے ہیں۔ م ن۔م ع۔ ع ن
وزیر اعظم نریندر مودی گجرات کے امباجی مندر میں درشن کے لئے گئے اور پوجا کی

وزیر اعظم جناب نریندر مودی آج گجرات میں 51 شکتی پیٹھوں میں سے ایک امباجی مندر گئے اور وہاں درشن اور پوجا ارچنا کی۔ اس سے پہلے امباجی میں مختلف ترقیاتی اسکیموں کو وقف کرنے سے متعلق ایک تقریب میں وزیر اعظم نے نوراتری کی مقدس مدت کے دوران امباجی آنے کا موقع حاصل ہونے پر خوشی کا اظہار کیا۔ وزیر اعظم گجرات کے 2 روزہ دورے پر ہیں۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔ ( ش ح ۔ و ا ۔ ع ا )
وزیر اعظم نے پدم ایوارڈ حاصل کرنے والوں کو مبارکباد دی

وزیر اعظم جناب نریندر مودی نے ان تمام حضرات کو مبارکباد پیش کی ہے، جنہیں پدم ایوارڈ دیے گئے ہیں۔ ایک ٹوئٹ میں وزیر اعظم نے کہا: ’’پدم ایوارڈ حاصل کرنے والے تمام لوگوں کو مبارکباد۔ پورا ملک ان کی حصولیابیوں کی عزت کرتا ہے اور معاشرہ کے تئیں ان کے تعاون پر ہم سبھی کو فخر ہے۔‘‘
پردھان منتری آواس یوجنا کے تحت متوسط آمدنی والے گروپ کے لئے قرض سے وابستہ سبسڈی اسکیم کے سلسلے میں سود پر رعایت حاصل کرنے والے مکانات کے سلسلے میں  فرش کے رقبے میں اضافے کی سہولت

نئی دہلی، 16 نومبر 2017، مرکزی کابینہ نے ،وزیراعظم جناب نریندر مودی کی قیادت میں، پردھان منتری آواس یوجنا (شہری) کے تحت متوسط آمدنی گروپ (ایم آئی جی) مکانات کے سلسلے میں، قرض سے وابستہ سبسڈی اسکیم (جی ایل ایس ایس) کے تحت ایسے مکانات کو فرش کے رقبے میں اضافے کا مستحق قرار دیئے جانے کو اپنی منظوری دی ہے، جن کے لئے سبسڈی میں رعایت فراہم کی جاتی ہے۔ اس اسکیم کے دائرے اور احاطے کو مزید وسیع کرنے کے لئے کابینہ نے درج ذیل امور کو بھی منظوری دی ہے۔ ایم آئی جی زمرہ۔1 سی ایل ایس ایس کے سلسلے میں کارپٹ ایریا کو موجودہ 90 مربع میٹر سے بڑھاکر 120 مربع میٹر کردیا گیا ہے اور ایم آئی جی ۔2 زمرہ سی ایل ایس ایس کے لئے کارپٹ ایریا کو موجودہ 110 مربع میٹر سے بڑھاکر 150 مربع میٹر کردیا گیا ہے۔ مذکورہ تبدیلی کو یکم جنوری 2017 سے یعنی ایم آئی جی کے لئے سی ایل ایس ایس کے نفاذ کے تاریخ سے نفاذ العمل قراردیا گیا ہے۔ سی ایل ایس ایس برائے ایم آئی جی، ایک ایسا قدم ہے جس سے شہری علاقوں میں رہائشی اکائیوں کی قلت سے نمٹنے میں مدد ملے گی۔ متوسط آمدنی والے گروپوں ، رعایتی سبسڈی اسکیم کے فوائد حاصل کرنے کے سلسلے میں بھی یہ ایک اہم اور منفرد قدم ثابت ہوگا۔ سی ایل ایس ایس برائے ایم آئی جی دو آمدنی گروپوں پر احاطہ کرتا ہے یعنی اس کے تحت ایم آئی جی یعنی 600001 سے 1200000 (ایم آئی جی۔1) اور 1200001 سے 1800000 (ایم آئی جی۔2) سالانہ بنیادوں پر احاطہ کے تحت آتے ہیں۔ ایم آئی جی ۔1 کے تحت 9 لاکھ روپے تک کے قرض کے لئے 4 فیصد سود سبسڈی فراہم کی گئی ہے جبکہ ایم آئی جی۔2 کے لئے 12لاکھ روپے تک کے قرض پر 3 فیصد کی سود سبسڈی کا نظم کیا گیا ہے۔ واضح رہے کہ اس سلسلے میں سود سبسڈی کا تعین زیادہ سے زیادہ 20 برسوں کی قرض کی مدت کے لئے 9 فیصد این پی وی کی بنیاد پر یا اصل مدت کو جو بھی کم ہوگی، شمار کیا جائے گا ۔ 9 اور 12 لاکھ روپے تک کے ہاؤسنگ قرض، غیر سبسڈی والی شرحوں پر فراہم کرائے جائیں گے۔ سی ایل ایس ایس برائے ایم آئی جی فی الحال 31 مارچ 2019 تک کے لئے نافذ العمل ہے۔ اثرات 120 مربع میٹر اور 150 مربع میٹر کی حد ایک واجبی اضافہ ہے اور اس سے بازار پر اچھے اثرات مرتب ہوں گے۔ ان کی ایم آئی جی زمرہ زیادہ تر دو طرح کی آمدنی والے زمروں پر احاطہ کرتا ہے جو اسکیم کے تحت شامل ہیں۔ کارپٹ ایریا میں اضافے سے ایم آئی زمرے کے افراد کو ڈیولپروں کے پروجیکٹوں میں زیادہ متبادل حاصل ہوں گے۔ کارپٹ ایریا میں اضافے سے واجبی ہاؤسنگ قیمت والے تیار فلیٹوں کی فروخت کو بڑھاوا ملے گا۔ پس منظر ہاؤسنگ اور شہری امور کی وزارت پردھان منتری آواس یوجنا (شہری) کے تحت یکم جنوری 2017 سے قرض سے وابستہ سبسڈی اسکیم برائے مڈل انکم گروپ (سی ایل ایس ایس فار ایم آئی جی) پر عمل پیرا ہے۔محترم وزیراعظم نے 31 دسمبر 2016 کو قوم سے اپنے خطاب کے دوران ہاؤسنگ لون کے سلسلے میں قرض لینے والے غربا کے لئے فوائد میں اضافے کا ذکر کیا تھا اور ساتھ ہی ساتھ متوسط آمدنی والے گروپ یعنی ایم آئی جی زمرے کے لئے نئی سود پر مبنی سبسڈی اسکیم کا بھی اعلان کیا تھا۔ ۔۔۔۔۔۔۔۔۔۔۔ م ن۔ ن ا۔ (16-11-17)
وزیر اعظم نے سابق وزیر اعظم چودھری چرن سنگھ کو اُن کی جینتی پر خراج عقیدت پیش کیا

وزیر اعظم جناب نریندر مودی نے سابق وزیر اعظم جناب چودھری چرن سنگھ کو اُن کی جینتی پر خراج عقیدت پیش کیا ہے۔ ایک ٹوئٹ میں وزیر اعظم نے کہا ہے کہ ‘‘سابق وزیر اعظم چودھری چرن سنگھ جی کو اُن کی جینتی پر عاجزانہ خراج عقیدت ۔ وہ زندگی بھر گاوؤں اور کسانوں کی ترقی کے تئیں وقف رہے، جس کے لئے ہمیشہ اُنہیں یاد کیا جائے گا۔
وزیر اعظم نے کووڈ ویکسینیشن مہم کا 150 کروڑ کا سنگ میل عبور کرنے پر ہم وطنوں کو مبارکباد دی

وزیر اعظم جناب نریندر مودی نے کووڈ ویکسینیشن مہم کا 150 کروڑ کا سنگ میل عبور کرنے پر ہم وطنوں کو مبارکباد دی ہے۔ انھوں نے یہ بھی کہا کہ ہندوستان ان تمام لوگوں کا شکر گزار ہے جو ہماری ویکسینیشن مہم کو کامیاب بنانے کے لیے کام کر رہے ہیں۔ سلسلے وار ٹوئیٹس میں، وزیر اعظم نے کہا؛ ”ویکسینیشن کے محاذ پر ایک قابل ذکر دن! 150 کروڑ کا سنگ میل عبور کرنے پر ہم وطنوں کو مبارک باد۔ ہماری ویکسینیشن مہم نے اس بات کو یقینی بنایا ہے کہ بہت سی جانیں بچائی گئی ہیں۔ اس کے ساتھ ہی، آئیے ہم کووڈ-19 سے متعلق تمام پروٹوکول کی بھی پیروی کرتے رہیں۔ ہندوستان ان تمام لوگوں کا شکر گزار ہے جو ہماری ویکسینیشن مہم کو کامیاب بنانے کے لیے کام کر رہے ہیں۔ ہم اپنے ڈاکٹروں، سائنسدانوں، اختراع پسندوں اور صحت نگہداشت کے کارکنوں کا شکریہ ادا کرتے ہیں جو لوگوں کو ویکسین لگا رہے ہیں۔ میں ان تمام اہل افراد سے درخواست کرتا ہوں کہ وہ اپنے شاٹس حاصل کریں۔ آئیے ایک ساتھ مل کر کووڈ-19 کا مقابلہ کریں۔“
بھارت اور اسرائیل کے مابین رسمی سفارتی تعلقات کے قیام کی 30ویں سالگرہ  کے موقع پر وزیر اعظم کا بیان

نئی دہلی، 29جنوری 2022: سبھی اسرائیلی دوستوں کو بھارت کی جانب سے نمسکار اور شالوم۔ آج کا دن ہمارے تعلقات میں ایک خاص اہمیت رکھتا ہے۔ 30 سال قبل، آج ہی کے دن، ہمارے درمیان سفارتی تعلقات مکمل طو رپر قائم ہوئے تھے۔ دونوں ممالک کے مابین ایک نئے باب آغاز ہوا تھا۔ بھلے ہی یہ باب نیا تھا، تاہم ہمارے دونوں ممالک کی تاریخ بہت پرانی ہے۔ ہمارے لوگوں کے درمیان صدیوں سے گہرا ناطہ رہا ہے۔ جیسا کہ بھارت کی بنیادی فطرت ہے، سینکروں برسوں سے ہماری یہودی برادری بھارتی سماج میں بغیر کسی تفریق کے، ایک خوشگوار ماحول میں رہی ہے، اور پروان چڑھی ہے۔ اس نے ہمارے ترقی کے سفر میں اہم تعاون بھی دیا ہے۔ آج جب دنیا میں غیر معمولی تبدیلیاں رونما ہو رہی ہیں۔ ایسے میں بھارت۔اسرائیل تعلقات کی اہمیت میں مزید اضافہ ہوگیا ہے۔ اور آپسی تعاون کے لیے نئے نصیب العین طے کرنے کا اس سے اچھا موقع اور کیا ہو سکتا ہے–جب بھارت اپنی آزادی کی 75ویں سالگرہ منا رہا ہے، جب اسرائیل اپنی آزادی کی 75ویں سالگرہ آئندہ برس منائے گا اور جب دونوں ممالک اپنے سفارتی تعلقات کی 30ویں سالگرہ منا رہے ہیں۔ 30 برس کے اس اہم موڑ پر، میں آپ سبھی کو پھر سے مبارکباد پیش کرتا ہوں۔ مجھے پورا یقین ہے کہ بھارت۔اسرائیل دوستی آئندہ دہائیوں میں آپسی تعاون کے نئے ریکارڈ قائم کرتی رہے گی۔ شکریہ، تودا رَبّا۔
وزیراعظم نے تغزیہ کی کمی کو کم کرنے کے لیے کیے گئے اقدامات کا جائزہ لیا

نئی دہلی۔25 نومبر 2017؛ وزیراعظم جناب نریندر مودی نے ہندوستان میں تغزیہ کی کمی کو روکنے یا اسے کم کرنے سے متعلق کی گئی کوششوں کی پیش رفت کا جائزہ لیا۔ اس اعلیٰ سطحی جائزہ میٹنگ میں وزیراعظم کے دفتر، نیتی آیوگ کے حکام اور دیگر وزرا نے شرکت کی۔ تغزیہ کی کمی کی موجودہ صورتحال، نشو و نما میں حائل رکاوٹ اور اس سے متعلق مسائل کا جائزہ لیا گیا۔ دیگر ترقی پذیر ممالک میں تغزیہ کے سلسلے میں کئے گئے اقدامات کا بھی مذکورہ میٹنگ میں جائزہ لیا گیا۔ وزیراعظم نے نشو نما ، تغزیہ میں کمی ، پیدائش کے وقت وزن میں کمی اور خون میں کمی کے مسائل کو دور کرنےکے لیے ٹھوس اقدامات کی ضرورت پر زور دیا۔ انہوں نے اس بات پر بھی زور دیا کہ اس کے نتائج 2022 جو کہ 75 ویں یوم آزادی ہے، تک ظاہر ہونے چاہئیں۔ اس ضمن میں تغزیہ سے متعلق پیش رفت کی صحیح وقت پر نگرانی کے بارے میں، بالخصوص سب سے خراب کارکردگی کا مظاہرہ کرنے والے اضلاع کے بارے میں بھی تبادلۂ خیال کیا گیا۔ اعلیٰ حکام نے بار بار زور دے کر کہا کہ مرکزی حکومت سوچھ بھارت ابھیان، مشن اندردھنوش، بیٹی بچاؤ بیٹی پڑھاؤ اور پردھان منتری مترو وندنا یوجنا کے تغزیہ پر مثبت اثرات ہوئے ہیں، اس سلسلے میں وزیراعظم نے مرکزی اور ریاستی حکومتوں کے اسکیموں کے مابین ہم آہنگی پیدا کرنے کی درخواست کی جن کا بالواسطہ یا بلاواسطہ تغزیہ کے نتائج پر اثر پڑتا ہے۔ انہوں نے کہا کہ تغزیہ کی اہمیت کے سلسلے میں بیداری پیدا کرنا ضروری ہے تاکہ مطلوبہ نتائج حاصل کیے جا سکیں۔ انہوں نے اس بیداری کو پیدا کرنے کے لیے غیررسمی ذرائع کے استعمال کی ضرورت پر زور دیا۔
وزیراعظم نے دیوگھر کے ستسنگ آشرم کے آچاریہ دیو اشوک رنجن چکربورتی کے انتقال پر تعزیت کا اظہار کیا

نئی دہلی، 16 دسمبر ،2021 وزیر اعظم جناب نریندر مودی نے دیوگھر کے ستسنگ آشرم کے آچاریہ دیو اشوک رنجن چکربورتی کے انتقال پر گہرے رنج و غم کا اظہار کیا ہے۔ ایک ٹویٹ میں، وزیر اعظم نے کہا؛ ‘‘دیوگھر کے ستسنگ آشرم کے آچاریہ دیو اشوک رنجن چکربورتی کو معاشرے کے لیے ان کی بے لوث خدمات کے لیے ہمیشہ یاد رکھا جائے گا۔ وہ تعلیم،حفظان صحت ، سماجی انصاف اور بااختیار بنانے کے لیے پرجوش تھے۔ اس المناک گھڑی میں، میرے خیالات ان کے تمام عقیدت مندوں کے ساتھ ہیں۔اوم شانتی۔’’ <><><><><> ش ح–ا م–ج
بالی میں منعقدہ جی-20 سربراہ اجلاس کے شانہ بہ شانہ برطانیہ کے وزیر اعظم کے ساتھ وزیر اعظم کی ملاقات

وزیر اعظم جناب نریندر مودی نے آج بالی میں منعقدہ جی-20 سربراہ اجلاس کے شانہ بہ شانہ برطانیہ کے وزیر اعظم محترم رشی سونک کے ساتھ ملاقات کی۔ یہ دونوں قائدین کے درمیان پہلی میٹنگ تھی۔ وزیر اعظم نے وزیر اعظم سونک کو عہد سنبھالنے پر مبارکباد پیش کی۔ دونوں قائدین نے تفصیلی بھارت – برطانیہ جامع کلیدی شراکت داری کے لیے روڈ میپ کی پیش رفت پر اطمینان کا اظہار کیا۔ دونوں قائدین نے جی20 اور دولت مشترکہ سمیت باہمی اور کثیر جہتی فورموں میں ساتھ مل کر کام کرنے کی خصوصی اہمیت کی ستائش کی۔ اس ملاقات کے دوران آپسی تعاون کے اہم شعبوں جیسے کاروبار، نقل و حرکت، دفاع اور سلامتی پر تبادلہ خیالات کیےگئے۔
وزیراعظم نریندر مودی نے میکسیکو کے صدر اینڈرس مینویل لوپیس  اوبراڈور کی جلد صحتیابی کیلئے دعا کی

نئی دہلی، 12 جنوری، 2022۔وزیراعظم جناب نریندر مودی نے میکسیکو کے صدر عالی جناب اینڈرس مینویل لوپیس اوبراڈور کی کووڈ-19 سے جلد صحتیابی کی دعا کی ہے۔ وزیراعظم نے ایک ٹوئیٹ میں اسپینش زبان میں ان کی جلد صحتیابی کیلئے نیک تمناؤں کااظہار کیا ہے اور جلد صحتیابی کی دعا کی ہے۔ ۔۔۔۔۔۔۔۔۔۔۔ ش ح۔ ح ا۔ ع ن۔
کابینہ نے دی انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور دی چیمبر آف آڈیٹرس آف دی رپبلک آف آذربائیجان (سی اے اے آر) کے درمیان مفاہمت نامہ کو منظوری دی

وزیر اعظم جناب نریندر مودی کی صدارت میں مرکزی کابینہ نے دی انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور دی چیمبر آف آڈیٹرس آف دی رپبلک آف آذربائیجان (سی اے اے آر) کے درمیان مفاہمت نامہ پر دستخط کیے جانے کو منظوری دی ہے۔ تفصیلات: دی انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور دی چیمبر آف آڈیٹرس آف دی رپبلک آف آذربائیجان (سی اے اے آر) کے درمیان مفاہمت نامہ پر دستخط ہونے سے ممبر مینجمنٹ، پیشہ ورانہ اخلاقیات، تکنیکی تحقیق، سی پی ڈی، پیشہ ورانہ اکاؤنٹینسی ٹریننگ، آڈٹ کوالٹی مانیٹرنگ، اکاؤنٹنگ کے علم کی پیش رفت، پیشہ ورانہ اور دانشورانہ ترقی وغیرہ کے شعبوں میں باہمی تعاون کو قائم کرنے میں مدد ملے گی۔ نفاذ کی حکمت عملی اور اہداف: آئی سی اے آئی اور سی اے اے آر دونوں آڈٹ، فائننس اور اکاؤنٹنگ پیشہ وروں کی ٹریننگ کے شعبہ میں باہمی تعاون کو مضبوط کرنا چاہتے ہیں۔ آئی سی اے آئی اور سی اے اے آر پیشہ ورانہ اداروں کے ذریعے شائع کتابوں، رسائل اور دیگر اشاعتوں کا لین دین کرنا چاہتے ہیں؛ رسائل میں اور دونوں فریقین کی ویب سائٹ پر آڈٹ اور اکاؤنٹنگ کی ٹریننگ سے متعلق مضامین کو باہمی طور پر شائع کرنا چاہتے ہیں اور مشترکہ کانفرنسوں، سیمیناروں، گول میز کانفرنسوں، آڈٹ، مالیات اور اکاؤنٹنگ کی ترقی پر ٹریننگ کا انعقاد اور فنڈنگ کرنے کی خواہش رکھتے ہیں۔ آئی سی اے آئی اور سی اے اے آر آڈٹ اور اکاؤنٹنگ کے شعبے میں نئے اختراعی طریقوں کے استعمال پر مطالعہ کرنا چاہتے ہیں، جس میں بلاک چین، اسمارٹ کانٹریکٹ سسٹم، روایتی اکاؤنٹگ کے ساتھ کلاؤڈ پر مبنی اکاؤنٹنگ کو اپنانا شامل ہے اور دونوں فریقین بدعنوانی اور منی لانڈرنگ کے خلاف لڑائی میں مشترکہ طور پر تعاون کرنا چاہتے ہیں۔ اثرات: آئی سی اے آئی کے ممبر مختلف ممالک کے اداروں میں درمیانی سے اعلیٰ سطح کے عہدوں پر فائز ہیں اور وہ کسی ملک کے متعلقہ اداروں کے فیصلے/پالیسی سازی کی حکمت عملیوں کو متاثر کر سکتے ہیں۔ یہ مفاہمت نامہ علم کے لین دین پر توجہ مرکوز کرے گا اور اکاؤنٹینسی کے شعبہ میں اختراعی عمل اور ٹیکنالوجیوں کے استعمال سمیت دونوں فریقین کے دائرہ اختیار میں بہترین طور طریقوں کو مضبوط کرے گا۔ فوائد: آئی سی اے آئی دنیا کے 45 ممالک کے 69 شہروں میں اپنے چیپٹر اور نمائندہ دفاتر کے وسیع نیٹ ورک کے توسط سے ان ممالک میں جاری روایات کو شیئر کرکے ایک اہم رول ادا کرنے کے لیے پابند عہد ہے، تاکہ حکومت ہند کے ذریعے غیر ملکی سرمایہ کاری کو متوجہ کرنے اور غیر ملکی اداروں کو بھارت میں اپنے دفتر قائم کرنے کے لیے آمادہ کیا جا سکے اور ان ممالک کی بہترین روایات کو اپنایا جا سکے۔ یہ مفاہمت نامہ آئی سی اے آئی اکاؤنٹینسی اور آڈٹ میں خدمات کی برآمد کرکے آذربائیجان کے ساتھ شراکت داری کو مزید مضبوط کرنے کے قابل ہوگا۔ پس منظر: دی انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) بھارت میں چارٹرڈ اکاؤنٹینٹس کے پیشہ کے ریگولیشن کے لیے چارٹرڈ اکاؤنٹینٹس ایکٹ، 1949 کے تحت قائم ایک آئینی ادارہ ہے۔ آئی سی اے آئی نے اکاؤنٹینسی اور آڈٹ کو آگے برھانے کے لیے تعلیم، پیشہ ورانہ ترقی، اعلیٰ اکاؤنٹینسی کا نظم، آڈٹ اور اخلاقی معیاروں کے شعبے میں بہت زیادہ تعاون کیا ہے، جسے عالمی سطح پر منظوری حاصل ہے۔ آذربائیجان جمہوریہ میں اکاؤنٹینسی اور آڈٹ کے کام کو ریگولیٹ کرنے کے لیے لاء آف آڈٹ، 1994 ترمیم شدہ، 2004 کے تحت دی چیمبر آف آڈیٹرس آف دی رپبلک آف آذربائیجان (سی اے اے آر) قائم کیا گیا تھا۔
وزیر اعظم نے مشہور صنعت کار جناب راہل بجاج کی رحلت پر رنج و غم کا اظہار کیا

نئی دہلی، 12 فروری 2022: وزیر اعظم جناب نریندر مودی نے مشہور صنعت کار جناب راہل بجاج کی رحلت پر گہرے رنج و غم کا اظہار کیا ہے۔ ایک ٹوئیٹ میں، وزیر اعظم نے کہا؛ ’’جناب راہل بجاج جی کو تجارت و صنعت کی دنیا میں ان کے غیر معمولی تعاون کے لیے یاد کیا جائے گا۔ کاروبار کے علاوہ، وہ کمیونٹی خدمات کو لے کر پرجوش تھے اور ایک خوش گفتار شخصیت کے مالک تھے۔ ان کی رحلت پر غمگین ہو۔ ان کے کنبہ اور دوستوں کے تئیں تعزیت کا اظہار کرتا ہوں۔ اوم شانتی ‘‘
وزیر اعظم جناب نریندر مودی اور فلپائن کے صدر عزت مآب  فرڈینینڈ مارکوس جونیئر کے درمیان  فون پر بات چیت

وزیر اعظم جناب نریندر مودی نے آج فلپائن کے صدر عزت مآب فرڈینینڈ مارکوس جونیئر کے ساتھ فون پر بات کی۔ وزیر اعظم نے کو فلپائن کے 17ویں صدر طور پر منتخب ہونے پر عزت مآب مارکوس جونیئر کو مبارکباد پیش کی۔ دونوں لیڈروں نے دو طرفہ تعلقات کے مختلف شعبوں کا جائزہ لیا اور حالیہ برسوں میں دونوں ممالک کے درمیان تعاون میں تیز رفتار اضافے پر اطمینان کا اظہار کیا۔ وزیر اعظم نے ہندوستان کی ایکٹ ایسٹ پالیسی اور اس کے ہند-بحرالکاہل وژن کے سلسلے میں فلپائن کے اہم رول کا ذکر کیا اور دوطرفہ تعلقات کو مزید وسعت دینے کی خواہش کا اظہار کیا۔ وزیر اعظم نے صدر فرڈینینڈ مارکوس جونیئر کو فلپائن کی ترقی کے لیے ان کے منصوبوں اور پروجیکٹوں کے معاملے ہندوستان کے مکمل تعاون کا بھی یقین دلایا۔ ۔۔۔۔۔۔۔۔۔۔۔ ش ح۔ا گ ۔ن ا۔
ریلوے کے شعبے میں بھارت اورروس کے مابین مفاہمتی عرضداشت پردستخط کئے جانے کے عمل کوکابینہ کی منظوری

نئی دہلی،13جون :وزیراعظم ، جناب نریندرمودی کی قیادت میں مرکزی کابینہ کو اس مفاہمتی عرضداشت سے آگاہ کیاگیا جس کا تعلق وزارت ریلوے کے تحت تحقیق وڈیزائن اورمعیارات کے ادارے کے سلسلے میں مفاہمتی عرضداشت سے ہے ۔ اس مفاہمتی عرضداشت کے ذریعہ بھارت اورروس کے ریلوے تحقیق ادارے اوراطلاعات تکنالوجی سے متعلق ڈیزائن انسٹی ٹیوٹ ، سگنلنگ اورریلوے نقل وحمل سے متعلق ٹیلی مواصلات ادارے کے مابین مفاہمتی عرضداشت کے ذریعہ باہمی تعاون کا راستہ ہموار ہوگا۔ مذکورہ مفاہمتی عرضداشت سے اطلاعات کے باہم تبادلے ، ماہرین کی ملاقاتوں ، مذاکرات ، تکنیکی دوروں اورمشترکہ طورپر متفقہ تعاون سے متعلق پروجیکٹوں کے نفاذ کا راستہ ہموار کریگی ۔
وزیر اعظم نے پونچھ میں رونما ہوئے ایک حادثہ میں لاحق ہوئے جانی اتلاف پر رنج و غم کا اظہار کیا

وزیر اعظم جناب نریندر مودی نے پونچھ میں رونما ہوئے ایک سڑک حادثے میں لاحق ہوئے جانی اتلاف پر گہرے رنج و غم کا اظہار کیا ہے۔ جناب مودی نے متاثرین کے لیے زیر اعظم کے قومی راحت فنڈ (پی ایم این آر ایف) سے معاوضہ کا بھی اعلان کیا ہے۔ وزیر اعظم کے دفتر نے ٹوئیٹ کیا؛ ’’پونچھ میں حادثہ کے نتیجہ میں لاحق ہوئے جانی اتلاف پر ازحد غمزدہ ہوں۔ میری تمام تر ہمدردیاں ان لوگوں کے ساتھ ہیں جنہوں نے اپنے اعزاء کو کھو دیا ہے۔ مجروحین کے جلد از جلد شفایا ب ہونے کی تمنا کرتا ہوں۔ہر ایک مہلوک کے لواحقین کو پی ایم این آر ایف سے 2 لاکھ روپئے اور مجروحین کو 50000 روپئے دیے جائیں گے: وزیر اعظم ‘‘
وزیر اعظم نے انسان دوست اور انسانیت نواز بلقیس ایدھی کے انتقال پر دُکھ کا اظہار کیا

نئی دہلی:16؍اپریل2022: وزیر اعظم جناب نریندر مودی نے انسان دوست اور انسانیت نواز بلقیس ایدھی کے انتقال پر دُکھ کا اظہار کیا۔ جناب مودی نے کہا کہ انسانیت کے کاموں کے تئیں ان کے زندگی بھر کے وقف نے دنیا بھر کے لوگوں کی زندگی کو متاثر کیا ہے۔ ایک ٹوئٹ میں وزیر اعظم نے کہا؛ ’’بلقیس ایدھی کے انتقال پر میں اپنی سچی تعزیت پیش کرتا ہوں۔ انسانی کاموں کے لئے اُن کے زندگی بھر کے وقف نے دنیا بھر کے لوگوں کی زندگی کو متاثر کیا ہے۔ہندوستان میں بھی لوگ انہیں پیار سے یاد کرتے ہیں۔ میں ان کی روح کی سکون کے لئے دعاکرتا ہوں۔‘‘
کابینہ نے ایس این بوس نیشنل سینٹر فار بیسک سائنسز (ایس این بی این سی بی ایس)، کولکاتا، بھارت اور لائبنیز-انسٹی ٹیوٹ  فر فیسٹ کورپر- اور ویرکسٹ آف فورس چُنگ ڈریس ڈین ای وی (آئی ایف ڈبلیو ڈریسڈ ای وی)، ڈریسڈین، جرمنی کے درمیان  نئی مقناطیسی اور ٹوپولوجیکل کوانٹم میٹریلز کے شعبے میں مفاہمت نامہ کو منظوری دی ہے

وزیر اعظم جناب نریندر مودی کی صدارت میں مرکزی کابینہ نے ایس این بوس نیشنل سینٹر فار بیسک سائنسز (ایس این بی این سی بی ایس)، کولکاتا، بھارت اور لائبنیز-انسٹی ٹیوٹ فر فیسٹ کورپر- اور ویرکسٹوف فورس چُنگ ڈریسڈین ای وی (آئی ایف ڈبلیو ڈریسڈ ای وی)، ڈریسڈین، جرمنی کے درمیان مفاہمت نامہ کو منظوری دی ہے، جس کا مقصد نئی مقناطیسی اور ٹوپولوجیکل کوانٹم میٹریلز کے شعبے میں سائنسی تعاون کرنا ہے۔ کوانٹم میٹریلز پر تحقیق نے دنیا بھر کی توجہ اپنی جانب مبذول کی ہے، کیوں کہ ان کی صلاحیت پر مستقبل کی کوانٹم ٹیکنالوجی کی ترقی منحصر ہے۔ اس جوائنٹ وینچر کا مقصد بھارت-جرمن تعاون کو فروغ دینا، موقع فراہم کرنا اور مقناطیسی اور ٹوپولوجیکل کوانٹم میٹریلز کے شعبے میں علم کے فروغ کو آسان بنانا ہے۔ تعاون میں خاص طور سے تجرباتی اور حسابی وسائل کو شیئر کرنا، تکنیکی اور پیشہ ور تعاون کا لین دین اور امدادی تحقیق کے لیے فیکلٹی، محققین کا لین دین کرنا وغیرہ شامل ہوں گے۔ باہمی، بہترین طور طریقے، باہمی فائدے اور مسلسل بات چیت کے ذریعے امکانی علم کی بنیاد کی تعمیر کی امید ہے۔ ایس این بی این سی بی ایس کے بارے میں: ایس این بوس نیشنل سینٹر فار بیسک سائنسز (ایس این بی این سی بی ایس) ایک خود مختار تحقیقی ادارہ ہے، جس کا قیام 1986 میں ایک رجسٹرڈ سوسائٹی کے طور پر محکمہ سائنس و ٹیکنالوجی، حکومت ہند کے تحت عمل میں آیا تھا۔ اس مرکز کو پروفیسر ایس این بوس کی زندگی اور تخلیقات کو عزت بخشنے کے لیے قائم کیا گیا تھا، جو تھیوریٹیکل فزکس میں ایک عظیم شخص تھے اور جنہوں نے کوانٹم میکینکس اور کوانٹم اسٹیٹسکٹس کے فروغ میں کچھ بنیادی نظریاتی تعاون دیے ہیں۔ ان برسوں میں، مرکز بنیادی سائنس میں تحقیق و ترقی کے ایک اہم ادارہ کے طور پر ابھرا ہے، خاص طور پر فزکس اور متعلقہ موضوعات کے شعبے میں، جن میں تجربے، اصول اور شمار کی طاقت کو اپلائی کیا جاتا ہے۔ سینٹر سائنس و ٹیکنالوجی کے اس اہم شعبے میں جدید ٹریننگ اور آپسی رابطہ کا ایک اہم مرکز بھی ہے۔ سینٹر ایک رہائشی پروگرام فراہم کرتا ہے، جس میں آگے پی ایچ ڈی کی جاتی ہے اور اس میں ایک مضبوط وزیٹر اینڈ لنکیج پروگرام بھی ہوتا ہے۔ آئی ایف ڈبلیو کے بارے میں: آئی ایف ڈبلیو ایک غیر یونیورسٹی تحقیقی ادارہ ہے اور لائبنیز ایسوسی ایشن کا رکن ہے۔ آئی ایف ڈبلیو ڈریسڈین جدید میٹریل سائنس سے متعلق ہے اور نئے میٹریل اور مصنوعات کی تکنیکی ترقی کے ساتھ فزکس، کیمسٹری اور میٹریل سائنس میں دریافتی تحقیق کراتا ہے۔ آئی ایف ڈبلیو میں تحقیقاتی پروگرام عملی مواد پر مرکوز ہیں، جو ایپلی کیشن کے کئی شعبوں میں ایک اہم مقام رکھتے ہیں: سپر کنڈکٹنگ اور مقناطیسی میٹریل، پتلے فلم کا نظام اور نینو اسٹرکچر کے ساتھ ساتھ کرسٹلائن اور امورفس میٹریل۔ ادارہ کا مشن نوجوان سائنسدانوں کو فروغ دینا اور تکنیکی ملازمین کی ٹریننگ کے ساتھ ساتھ صنعتی کمپنیوں کو ادارہ کی آر اینڈ ڈی معلومات اور تجربات وغیرہ کی سپلائی کرنا ہے۔